
Eksamener 9. og 10. semester fra H23
Bakgrunn
Tertialrapporten viser at OD fremdeles må gjøre innsparinger. Dagens praktisk kliniske eksamen for 10. semester er for kostbar og foreslås terminert. Samtidig ses det på muligheter for omrokkering av enkelte eksamener på 5. studieår ved studieprogrammet i odontologi. PSS bes gi innspill til dekanen, som beslutter i saken.

Formål
Å strømlinje forme eksamensavviklingen på en måte som reduserer prestasjonsreduserende stress for studenter. I tillegg ønskes det å redusere den økonomiske belastningen ved eksamensavviklingen, samt utnytte klinikktiden best mulig fram til semesterslutt.

Hovedproblemstillinger
1. Den foreslås foreløpig ikke erstattet ikke med en ny eksamensvariant, men det ses til UiB og UIT med hensyn til opprettelse av en felles nasjonal prøve på sikt.
2. Eksamen i oral protetikk foreslås flyttet fra 9. semester, emne OD4100, til 10. semester, emne OD5200 fra H2023.
3. Avdeling for kjeveortopedi ønsker flytting av eksamen fra 10. semester til 9. semester og utvidelse av eksamenstiden. Det foreslås imidlertid å beholde eksamenen som den er i denne omgang.

Konsekvenser
Det vil være ressurser til å avvikle fire eksamener i 10. semester innen utgangen av mai, senest første uke av juni, dersom praktisk klinisk eksamen termineres. Med foreslåtte endringer vil det stå igjen tre eksamener i høstsemesteret, hvilket vil kunne gi studentene større ro til gjennomføring og forberedelse til praksisoppholdet i 10. semester.


Spørsmål til diskusjon
Dekanatet ønsker at PSS skal diskutere:
- terminering av praktisk kliniske eksamen i 10. semester
- omrokkering av enkelte eksamener mellom 9. og 10. semester
- hvorvidt det er samsvar mellom eksamenslengde og mengde undervisning/størrelse på faget, og om det skal gjøres justeringer nå eller om vekting og varighet skal ses på samtidig med en større revisjon av studieprogrammet.

